Lēdmane vald

Lēdmane vald (läti keeles Lēdmanes pagasts) on vald Lätis Ogre piirkonnas. Vald piirneb sama piirkonna Madliena, Krape, Jumprava, Rembate, Laubere ja Lielvārde vallaga ning Aizkraukle piirkonna Skrīveri vallaga.

Valla pindala on 78,1 km². 2011. aasta seisuga elas seal 1269 inimest. Aastal 2022 oli elanikke 1075. Valla keskuseks on Lēdmane küla. Vallavanem on Dzintars Laganovskis.Ogres novads, vaadatud 29.08 2021

 Ajalugu 

Põhjasõja ja sellega kaasneva katkuepideemia ajal tühjenesid praeguse valla alad. Seejärel asus sinna arvukalt uustulnukaid, põhiliselt Latgalest, ent ka Valgevene aladelt.

Esimeseks kooliks valla aladel oli Vecbeki majas tegutsenud pühapäevakool, mis tegutses XIX sajandi teise pooleni. Aastal 1871 hakkas tegutsema vallakool.

Aastal 1935 oli Lēdmane valla pindala 49,7 km².Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Aastal 1945 moodustati vallas Lēdmane külanõukogu, mis likvideeriti aastal 1947. Vald likvideeriti ja külanõukogu taastati aastal 1949. Aastal 1951 liideti Lēdmane külanõukoguga osa Drujasgalsi külanõukogust, aastal 1963 aga osa Rembate külanõukogust. Aastal 1990 organiseeriti külanõukogu ümber vallaks. 2009. aastal liideti vald Lielvārde piirkonnaga, ent aastal 2021 ühendati vald Ogre piirkonnaga.

 Kaitstavad mälestised 

Kultuurimälestistest on riikliku kaitse all Jaunzemji muinaskalmed. Regionaalse kaitse all on Lobe vesiveski, Līči muinaskalmed ja Beķubode keskaegne kalmistu. Kohaliku kaitse all on Lēdmane mõisa hoonetekompleks (sealhulgas Pīļi kõrts, Modere maja ja ait) ning Lēdmane apteek. 

 Loodus 

Valla suurim jõgi on Ogre jõgi, teised tähtsamad jõed on selle lisajõed Lobe ning Aviekste. Suurim järv on Aviekste järv.

Looduskaitse all on hiidjalakate tukk, Lēdmane mõisa hiidtamm, Akoti tamm, Raitase saar ja veel kakskümmend seitse nimetut põlispuud. Valda läbib Ogre oru looduspark.

 Asustus 

2011. aasta seisuga elas vallas 1102 lätlast, 106 venelast, 22 valgevenelast, 9 ukrainlast, 17 poolakat ja 7 leedulast.Ethnic composition of Latvia 2011

Valla külad on:

 Aviekste  mazciems  28 (2017)  Bekas  mazciems  108 (2017) Bricēni  mazciems  17 (2017) Everti  mazciems  Lēdmane  ciems  513 (2025) Lēdmanes muiža  mazciems  39 (2017) Mizas  mazciems  67 (2017) Rītarasas  mazciems  79 (2017) Rozītes  mazciems  25 (2017) Tīrumnieki  mazciems 25 (2017) Tomēni  mazciems  23 (2017) Tropmači  mazciems  59 (2017) Tūjas  mazciems  16 (2017) Vālodzes  mazciems  27 (2017)
Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Kategooria:Läti vallad
Kategooria:Ogre piirkond